Kinn Bryggeri

Kinn Bryggeri er et lite bryggeri i Florø som ble etablert av Espen Lothe i 2009. Bryggeriet er oppkalt etter det gamle kommunehuset i Florø, Kinnhuset. 

Lothe, som er utdannet lektor i biologi, hadde drevet med hjemmebrygging siden tenårene. Etter å ha blitt kåret til "Årets hjemmebrygger" i Norbrygg sitt NM i hjemmebrygging to år på rad, valgte han å ta opp lån og etablere bryggeriet i april 2009. 

Salget i bryggeriets første år var 2000 liter. Dette økte til 32 000 liter (og ca. 2 millioner norske kroner) i 2010, og 76 000 liter i 2011. Kinn Bryggeri produserte i 2012 ca. 20 øltyper, hovedsakelig i klasse D (4,7 %), men har også noen sterkere. Alle er overgjærede øl av typer som er vanlige for håndverksbryggerier, som for eksempel saison, IPA og belgisk wit. 

Bryggeriet flyttet til nye lokaler i Bjørndalvegen i Florø sommeren 2013 og nytt tapperi stod klart sommeren 2014. Produksjonen av øl har økt betydelig og en vesentlig andel eksporteres.

Utmerkelser 

 2006: Årets hjemmebrygg i NM i hjemmebrygging til Espen Lothe
 2007: Årets hjemmebrygg i NM i hjemmebrygging til Espen Lothe
 2011: 2. plass i NORØLs årlige kåring av årets bryggeri
 2019: Det Norske Måltids "Årets øl" for "Rekved nr. 8 Tyttebær"

Referanser

Eksterne lenker
  
  
 Fylkesmagasinet Sogn og Fjordane
 Kinn Bryggeri på RateBeer

Norske bryggerier
Florø
Selskaper etablert i 2009